Kamu bisa jelasin ke aku soal Patih Balit dalam bahasa banjar?

Patih Balit adalah sa'urang mantri sawayah Sultan Suryanullah. Patih (mhy: patis) adalah sambatan gasan kapala kampung, wayahini disambat pambakal. Patih Balit adalah kapala kampung Balandean. Patih Balit umpat mandukung Patih Masih marajakan Raden Samudra. Waktu Patih Masih manjadi mangkubumi, Patih Balit manjadi Mantri Pangiwa (deputi mangkubumi). Waktu Aria Taranggana dijadikan mangkubumi Sultan Suryanullah, maka Patih Masih dijadikan deputi mangkubumi (mantri pangiwa), maka Patih Balit dijadikan jaksa lawan patih-patih lainnya (Patih Kuwin, Patih Balitung, Patih Muhur). Tugas panting Patih Balit di wayah tatambayan Pangeran Samudra dijadikan raja, sidin batulak ka Kasultanan Damak gasan maminta bantuan pasukan dalam perang malawan Pangeran Tumanggung, raja Nagara Daha.